text: Glæde hos nyslået folketingsmedlem
  03 februar 2015 kl. 18.23
  Per Løkken (K) fra Horsens fik tirsdag en plads i Folketinget. Han er glad for pladsen, som han har haft i kikkerten siden 2007.
  
  Tirsdag fik byrådsmedlemmet i Horsens, konservatives Per Løkken, en plads i Folketinget. Det sker efter Tom Behnke (K) er gået på sygeorlov.
  - Det er jo noget, jeg har kæmpet for siden 2007. Så det er en drøm, der går i opfyldelse, siger det nyindsatte folketingsmedlem til TV SYD.
  Og arbejdet går i gang med det samme. Løkken har allerede sin første ordførertale på fredag.
  I klippet herunder kan du høre Per Løkkens reaktion på at være blevet en del af De Konservatives folketingsgruppe (varighed: 1 minut og 38 sekunder)
  